open-index/open-wikipedia-markdown huggingface dataset:
Pavol (pustovník)

**Sv. Pavol pustovník** alebo **Pavol z Téb** alebo **Pavol Tébsky** (*228; † 341) je kresťanský svätec. Býva označovaný ako prvý pustovník.

## Literatúra
* "Pavol Tébsky, prepodobný : 15. január." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 150-151. ISBN 80-967341-1-3
* "Dňa 15. januára : Svätý Pavel Tebejský." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 58-60. ISBN 80-7165-381-0

Kategória:Svätci
Kategória:Pustovníci

Kategória:Katolícki svätci majúci sviatok 15. januára
Endoplazmatické retikulum

[right|300px|thumb|Endoplazmatické retikulum: (3) [Endoplazmatické retikulum#Drsné endoplazmatické retikulum|drsné ER, (4) hladké ER; (5) ribozóm (fialová guľôčka)]]

**Endoplazmatické retikulum** alebo **ER** (endoplazmatické znamená „v plazme“, retikulum znamená „malá sieť“) je sústava cisterien (plochých dutých priestorov) a tubúl (kanálikov), ktoré sú ohraničené membránami, a ktoré sú často sieťovito prepojené a tiahnu sa cez veľkú časť cytoplazmy.

Je to organela nachádzajúca sa skoro v každej eukaryotickej bunke.

## Stavba
Endoplazmatické retikulum je tvorené systémom vnútrobunkových membrán, vytvárajúcich systém kanálikov a cisterien, ktoré sú zvyčajne spojené s jadrovou a cytoplazmatickou membránou. ER zväčšuje vnútorný povrch bunky (celková plocha povrchu jeho membrán môže byť 30 až 40x väčšia ako plocha celého povrchu bunky), čo má význam pre metabolické procesy.

## Delenie
Rozlišujeme drsné a hladké ER.

### Drsné endoplazmatické retikulum
*Drsné (granulárne) ER* má na vonkajšom povrchu membrán naviazané ribozómy. Tento typ ER má predovšetkým význam pri syntéze štrukturálnych a enzymatických cytoplazmatických bielkovín. Takto vytvorené bielkoviny sú zabudované do plazmatických membrán alebo cestou Golgiho aparátu transportované mimo bunku. Novosyntetizované polypeptidy prechádzajú membránou dovnútra ER, ktoré vypĺňa tzv. endoplazmatická matrix a sú prakticky okamžite menené enzýmami viazanými na stenu cisterien ER na glykoproteíny.

### Hladké endoplazmatické retikulum
*Hladké (agranulárne) ER* je bez ribozómov a jeho úloha spočíva v syntéze lipidov (fosfolipidov, triacylglycerolu a cholesterolu), hormónov (steroidné hormóny v gonádach), v zabezpečovaní akumulácie a pohybu iónov Ca2+ v svalových vláknach (nevyhnutné pre kontrakciu), v bunkách pečene sú tu lokalizované detoxikačné enzýmy, enzýmy glykogenolýzy a ďalšie. Hladké ER v priečne pruhovaných svalových vláknach sa nazýva sarkoplazmatické retikulum. Hladké ER vzniká z drsného ER a je často priamo spojené s Golgiho aparátom.

## Referencie

* 

## Iné projekty

Kategória:Bunka
Golgiho aparát

náhľad|Golgiho aparát (8 – 11)

**Golgiho aparát** (skratka **GA**) alebo **Golgiho systém** alebo **Golgiho komplex** je súbor vezikúl, kondenzovaných vakuol a sploštených váčikov ohraničených hladkými membránami bez ribozómov. Vezikuly vznikajú odškrcovaním cisterien, ktoré sú umiestnené v hromadách (diktyozómoch), pričom táto sústava slúži najmä na tvorbu sekrétov na exocytózu a na syntézu sekrétových polysacharidov. 

Je to organela, ktorá sa nachádza vo väčšine eukaryotických buniek vrátane rastlinných a živočíšnych. Názov dostala podľa talianskeho anatóma Camilla Golgiho, ktorý ju roku 1898 opísal v nervových bunkách.

V mnohých rastlinných bunkách sa diktyozómy nachádzajú v celej cytoplazme (**disperzný Golgiho aparát**) a nie sú viditeľné svetelným mikroskopom. V typických živočíšnych (aj ľudských) bunkách sa zas nachádzajú skupiny viacerých diktyozómov tesne vedľa seba (spravidla blízko jadra). 

Golgiho aparát má teda v živočíšnych bunkách podobu zložitého sieťovitého útvaru tvoreného súborom navzájom pospájaných diktyozómov, z ktorých sa odškrcujú drobné vačky – vezikuly naplnené sekrétmi. To svedčí o aktívnej úlohe Golgiho aparátu pri sekrečnej činnosti bunky. Okrem toho sa GA podieľa na transporte a ukladaní proteínov syntetizovaných v endoplazmatickom retikule (ku ktorému má funkčne i topograficky veľmi úzky vzťah), obnove cytoplazmatickej membrány pri endocytóze alebo jej poškodení, na syntéze mukopolysacharidov (tvoria ochranný hlien na povrchu epitelov napr. u mäkkýšov, obrúčkavcov, alebo v ľudskom žalúdku) a glykoproteínov. Syntéza imunoglobulínov svedčí o aktívnej účasti GA na obranných mechanizmoch celého organizmu.

## Referencie
*  (Zdroj bol použitý len čiastočne)

Kategória:Bunka
Kategória:Eponymické termíny v biológii
Mrázekit

**Mrázekit** je minerál kryštalizujúci v monoklinickej sústave, chemicky zásaditý fosforečnan medi a bizmutu - Bi3+2Cu3(PO4)2O2(OH)2·2H2O. Je to slovenský typový minerál. Prvýkrát ho našiel v roku 1982 český mineralóg Zdeněk Mrázek na Podlipe, v banskom poli Rainer v Ľubietovej a urobil prvé analýzy. Potom tragicky zahynul vo veku 32 rokov, keď sa naňho zrútili schody pri stavbe družstevného bytu. Jeho prácu dokončil Řídkošil a kolektív. Nový minerál publikovali v roku 1992 a pomenovali ho po ňom.

## Charakteristika
Na typovej lokalite je relatívne častý sprievodný minerál bizmutitu. Vytvára sýtomodré-svetlomodré kôry a polguľovité až nepravidelné kryštalické agregáty. Zriedkavejšie sú radiálne agregáty do 3 mm, zriedkavo do 5 mm, ktoré sú zložené z idiomorfne vyvinutých ihlicovitých až tenkotabuľkovitých kryštálov. V asociácii spolu s mrázekitom sa vyskytujú aj pseudomalachit, malachit a zriedkavo aj corkit, kintoreit a petitjeanit.

## Vznik
Mrázekit je sekundárny minerál. Vzniká rozkladom primárnych sulfidov, napr. chalkopyritu (zdroj Cu) a Cu-Bi, alebo Cu-Pb-Bi sulfosolí (zdroj Bi) v podmienkach supergénnej zóny.

## Poznávanie
Je ťažko rozoznateľný, charakteristické je jeho modrozelené sfarbenie.

## Výskyty na Slovensku
* Ľubietová (okres Banská Bystrica)

## Výskyty vo svete
*Gadernheim a Reichenbach, pri Bensheim, Hessensko, Nemecko
*Sainte-Marie-aux-Mines, Haut-Rhin, Francúzko
*Morass Creek Gorge, 15 km severne od Benambra, Viktória, Austrália.

## Referencie

## Pozri aj
* Zoznam minerálov

## Iné projekty

## Externé odkazy
* 
* Mrázekit na www.mindat.org
* Banskobystrický geopark

Kategória:Minerály s typovou lokalitou na Slovensku
Kategória:Minerály opísané zo Slovenska
Kategória:Eponymické termíny v geovedách
Kategória:Monoklinické minerály
Kategória:Fosfáty, arzenáty a vanadáty
Kategória:Bodová grupa 2/m
Kategória:Minerály bizmutu
Kategória:Minerály medi
Kategória:Minerály fosforu
Kategória:Minerály kyslíka
Kategória:Minerály vodíka
Blatnica (hrad)

**Blatnica** (normovaný názov) alebo **Blatnický hrad** je zrúcanina nachádzajúca sa v pohorí Veľká Fatra na nízkom vápencovom chrbte Plešovice () , oddeľujúcom Gaderskú dolinu od Turčianskej kotliny, zhruba 2&nbsp;km od obce Blatnica.

## Dejiny
Blatnický hrad na strmom kopci za obcou rovnakého mena vznikol v druhej polovici 13. storočia a prvú správu o ňom máme z roku 1300, keď bol jeho majiteľom Peter z Brezovice. Neskôr sa stal kráľovským majetkom. Hrad postavili na ochranu cesty zvanej *magna via*, vedúcej z Nitry na sever. Keď sa začala používať západnejšie situovaná pohodlnejšia komunikácia z Nitry cez Mošovce do Martina a ďalej na sever, stará cesta pod menom *antiqua via* stratila svoj pôvodný význam a dôležitosť hradu upadla. Preto panovníci nemali oň väčší záujem. Dávali ho často do zálohu, a tak hrad prechádzal v 15. a v prvej polovici 16. storočia rukami rôznych držiteľov (Pongrác zo Sv. Mikuláša, Peter Komorovský, rodiny Necpalskovcov a i.), ktorí ho často skôr iba spravovali a využívali, než udržiavali.

Hrad rozšírili až Révaiovci, ktorí ho dostali do vlastníctva roku 1540. V druhej polovici 16. a na začiatku 17. storočia vybudovali veľké predhradie s novými budovami.

Na konci 17. storočia sa hradu zmocnili povstalci Imricha Tököliho a na začiatku 18. storočia aj kuruci Františka II. Rákociho. Po utíchnutí povstaní význam Blatnického hradu upadol. V roku 1744 ho dali ešte opraviť, v roku 1790 však už nebol obývaný a odvtedy pomaly pustol.

## Opis hradu
Hrad sa skladal z dlhého, pomerne úzkeho paláca, zosilneného na severnej a južnej strane polkruhovitými vežami a chráneného na severovýchodnej strane strmou priepasťou. Západná veža, postavená na zraniteľnejšom mieste, je oveľa mohutnejšia a väčšia ako východná. Sprístupňovalo ju samostatné točité schodisko, postavené na jej južnej strane. Na juhovýchodnej, prístupnejšej strane bolo malé nádvorie uzavreté hradbami so štvorbokou vežou. Múr opevnenia, ktorý obklopoval prvé nádvorie, mal na západe vstup ponad priekopu vysekanú do skaly. Chránila ho otvorená oblá bašta.

Zachované je murivo západnej veže, ktorá sa čnie aj dnes do veľkej výšky a sú na nej vidieť štrbinové strieľne. Horný hrad zovretý medzi dve veže sa značne rozpadáva - hlavne jeho spojovacia palácová časť. Na hospodárskych budovách v dolnom hrade je celkom zachovalé nárožné kvádrovanie. Murivo sa pomaly zvetráva do doliny, hlavne nad strmým úbočím. Na obe plochy po baštách je možné vystúpiť a je odtiaľ nádherný výhľad. Hrad je však prístupný, tak ako každá ruina, len na vlastné nebezpečenstvo a preto je potrebná primeraná opatrnosť.

## Prístup
* po  značke z centra obce Blatnica, asi 3,4&nbsp;km .

## Referencie

## Iné projekty

## Zdroj

Kategória:Hrady a zámky na Slovensku
Kategória:Ruiny na Slovensku
Kategória:Turiec (región)
Kategória:Blatnica
Kategória:Révaiovci
Kategória:Stavby v okrese Martin
Ortuť (nerast)

**Ortuť** je minerál, vyskytujúci sa v prírode v kvapalnom stave, chemicky takmer čistá ortuť – Hg.

## Charakteristika
Tento minerál zaraďujeme do trojuholníkovej sústavy, ale tvar klencových kryštálov prejavuje iba pri teplote pod −39 stupňov Celzia. Pri normálnej teplote je ortuť kvapalná a tvorí malé guľôčky. Má svetlú striebristobielu farbu; vryp nemá. Je nepriehľadná a vyznačuje sa výrazným kovovým leskom.

## Vznik
Vzniká na hydrotermálnych rudných žilách, v okolí sopečných kráterov, často spolu s rumelkou.

## Poznávanie
Ortuť sa rozpúšťa v kyseline dusičnej.

## Výskyty na Slovensku
* Nižná Slaná
* Rudňany
* Gelnica
* Malachov
* Pezinok
* Poproč
* Dubník
* Merník
* Zlatá Baňa
* Lovinobaňa

## Referencie


## Iné projekty
.

## Externé odkazy
* 
* www.mindat.org - ortuť na mineralogickej databáze

Kategória:Trigonálne minerály
Kategória:Prvky
Kategória:Bodová grupa -32/m
Kategória:Minerály ortuti
Nikelín

**Nikelín** je minerál kryštalizujúci v hexagonálnej sústave, chemicky arzenid niklu - NiAs.

Názov nikelín použil po prvýkrát Beudant. Minerál ako prv označil *kupfernickel* v roku 1694 Urban Hjärne. James Dwight Dana v roku 1868 odporúčal používať názov nikolit.

## Charakteristika
Nikelín vytvára kryštály iba zriedkavo, ak vzniknú, tak sú to malé pyramidálne jedince. Zvyčajne sa vyskytuje v celistvej, obličkovitej alebo stĺpcovitej podobe. Má svetlomedenočervenú farbu, ktorá na vzduchu pomaly černie, pri vrype vzniká hnedastý až čierny prášok. Je to nepriehľadný minerál s kovovým leskom.

## Vznik
Vzniká na hydrotermálnych žilách. Vyskytuje sa spolu s kobaltovými a inými niklovými minerálmi.

## Poznávanie
Je rozpustný v kyseline dusičnej. Roztok sa pritom sfarbuje do zelena. Pri zohrievaní sa prejavuje cesnakovým zápachom (typický pre minerály s obsahom arzénu). Ľahko sa taví.

## Lokality
### Na Slovensku
Dobšiná (pri Rožňave, Slovenské rudohorie).

## Ekonomický význam
Významná niklová ruda.

## Iné projekty

## Externé odkazy
* 
* Nikelín na www.mindat.org

Kategória:Hexagonálne minerály
Kategória:Sulfidy a sulfosoli
Kategória:Bodová grupa 6/mmm
Kategória:Minerály niklu
Kategória:Minerály arzénu
Kategória:Niklové rudy
Nontronit

**Nontronit** je minerál kryštalizujúci v monoklinickej sústave, chemicky zložitý kremičitan vápenato-železitý - (Ca0,5,Na)0,3Fe3+2(Si,Al)4O10(OH)2·nH2O, patriaci do skupiny smektitových ílových minerálov.

## Charakteristika
Vytvára najčastejšie zemité, skrytokryštalické agregáty, zriedkavejšie sa vyskytuje v celistvých masách. Má zelenú, žltozelenú alebo hnedozelenú farbu, vryp nontronitu je svetlozelený. Lesk kyprých odrôd je matný, celistvé masy majú lesk voskový.

## Vznik
Nontronit vzniká pri exogénnych pochodoch pri zvetraní hornín bohatých na železo a horčík, najmä bázických vyvrelých hornín. Typický je pri zvetrávaní biotitu a bazaltov. Častý je pri hydrotermálnej metamorfóze oceánskeho dna.

## Poznávanie
V produktoch zvetrania môžeme predpokladať prítomnosť nontronitu podľa zemitých agregátov zelenkavožltej alebo zelenej farby. Rozkladá sa v kyseline chlorovodíkovej a zanecháva rôsolovitý zvyšok.

## Výskyty na Slovensku
Badín (Banská Bystrica okres), Kecerovský Lipovec (pri: Košiciach), Sampor a Veľká Lúka (pri: Sliači, Zvolen okres), Sitnianska Lehôtka (pri: Krupine, Zvolen okres).

## Iné projekty

## Externé odkazy
* 
* Nontronit na www.mindat.org

Kategória:Monoklinické minerály
Kategória:Fylosilikáty
Kategória:Bodová grupa 2/m
Kategória:Minerály vápnika
Kategória:Minerály sodíka
Kategória:Minerály železa
Kategória:Minerály kremíka
Kategória:Minerály hliníka
Kategória:Minerály kyslíka
Kategória:Minerály vodíka
Kategória:Skupina smektitu
Mušketovit

thumb|right|Mušketovit
**Mušketovit** je paramorfóza magnetitu po hematite. Vzniká na rudných žilách v podobe kryštálov a drúz v kremeni, ktoré majú tvar predchádzajúcich kryštálov hematitu, aj v celistvej alebo zrnitej podobe. Je čierny a rovnakú farbu má aj jeho vryp.

## Externé odkazy
* 
* Mušketovit na www.mindat.org

Kategória:Neuznané minerály
Olivenit

**Olivenit** je minerál kryštalizujúci v monoklinickej sústave, chemicky zásaditý arzeničnan meďnatý - Cu2(AsO4)(OH).

## Charakteristika
Olivenit vytvára prizmatické, ihlicovité alebo tabuľkovité kryštály. Tento minerál však môže tvoriť aj guľovité alebo obličkovité agregáty, môže byť kusový. Býva olivovozelený, hnedý, žltkastý, sivý alebo biely, vryp má olivovozelený. Je to priesvitný až nepriehľadný minerál so skleným až hodvábnym leskom.

## Vznik
Vzniká v oxidačných zónach ložísk sulfidov medi. Vyskytuje sa tu spolu s malachitom, azuritom, kalcitom a i.

## Poznávanie
Rozpúšťa sa v kyselinách. Pri zahrievaní vydáva zreteľný cesnakový zápach.

## Výskyty na Slovensku
* Ľubietová (Svätodušná-ložisko)
* Poniky (Drienok ložisko)
* Špania Dolina

## Iné projekty
.

## Externé odkazy
* 
* www,mindat.org - olivenit na mineralogickej databáze

Kategória:Monoklinické minerály
Kategória:Fosfáty, arzenáty a vanadáty
Kategória:Bodová grupa 2/m
Kategória:Minerály medi
Kategória:Minerály arzénu
Kategória:Minerály kyslíka
Kategória:Minerály vodíka
Olivín

[thumb|right|250px|Olivín z okolia [Žiar nad Hronom|Žiaru nad Hronom.]]
**Olivín**, alebo **skupina olivínu**, je názov minerálnej skupiny rombických kremičitanových minerálov so všeobecným vzorcom M2SiO4, kde M môže byť Fe, Mg, Ni, Mn. Skupinu olivínu tvoria predovšetkým dva koncové členy:
* forsterit (Mg-olivín)
* fayalit (Fe-olivín) 

 
Napriek tomu, že podľa IMA ide o neplatný druh, názov olivín sa bežne používa, pretože na presné rozlíšenie jednotlivých minerálov sú potrebné chemické analýzy obsahov jednotlivých prvkov, čo v teréne nie je vo veľkej väčšine prípadov možné. Tieto minerály sa vyskytujú hlavne v bázických a ultrabázických vyvretých horninách (napr. bazaltoch), občas sa nachádzajú aj v mramoroch). Drahokamová odroda sa nazýva chryzolit.

## Výskyt
Významné svetové náleziská olivínu šperkovej kvality vo svete sú:
* ostrov Zabargad (Sv. Ján) v Červenom mori
* Mjanmarsko
* Čína
* Afganistan
* Pakistan
* Arizona, USA (bane San Carlos v pôvodnej apačskej rezervácii)
* Havaj, USA

## Výskyty na Slovensku
Na Slovensku sa olivíny dajú nájsť v okolí Žiaru nad Hronom (Šibeničný vrch), Sedlíc a Fiľakova. Menšie kryštály (max. niekoľko mm) sa bežne vyskytujú v bazaltoch a peridotitoch.

## Iné projekty
.

## Externé odkazy
* 
* www.mindat.org - olivín na mineralogickej databáze
* www.sperky-a-diamanty.sk - olivín ako drahokam
* www.gia.edu - gemologická encyklopédia

## Referencie

Olivín
Kategória:Polodrahokamy
Opál

**Opál** je  amorfný minerál, chemicky hydratovaný oxid kremičitý - SiO2·nH2O.

## Charakteristika
Opál je amorfný a má rôznorodý habitus -- môže byť celistvý, hroznovitý, obličkovitý, kvapľovitý, guľovitý, hľuzovitý, prípadne môže vytvárať konkrécie. Drahý opál je mliečnobiely alebo čierny a prekrásne hrá rozličnými dúhovými farbami, zvyčajne červenou, modrou a žltou (opalizuje). So zohrievaním vody, ktorá je v ňom viazaná, sa jeho farba často mení. Napríklad ak sa drahý opál zohreje v dlani, bude sa mimoriadne lesknúť. Ohnivý opál je žltý alebo červenkastý a môže, ale nemusí opalizovať. Obyčajný opál je sivý, čierny alebo zelený a hrou farieb sa nevyznačuje. Vryp opálu je biely. Tento minerál môže byť priehľadný až nepriehľadný. Jeho lesk sa mení od skleného až po smolný, mastný alebo perleťový, najčastejšie však býva sklený. Opálovou hmotou býva niekedy fosilizované drevo, hovoríme o drevnom opále.

## Vznik
Formuje sa pri nízkych teplotách z vody bohatej na SiO2, a to najmä v okolí horúcich prameňov.

## Poznávanie
V ultrafialovom svetle opál často fluoreskuje a je nerozpustný v kyselinách. Zohrievaním sa rozkladá, stráca molekuly vody a môže sa zmeniť na kremeň- chalcedón. Ak je vystavený dlhší čas pôsobeniu vzduchu, jeho štruktúra sa stáva krehkou; príčinou tohto javu je strata vody a s tým súvisiaci vznik prasklín.

## Výskyty na Slovensku
Častý v pyroklastikách slovenských neovulkanitov, v andezitoch, tufoch, tufitoch, limnokvarcitoch ai.
Herľany, Ponická Huta (pri Banskej Bystrici), Svätý Anton (bývalý Antol pri Banskej Štiavnici), Krupina, Šášovské Podhradie, Dubník (pri Červenici). Opál z okolia Červenice bol certifikovaný pod označením Slovenský opál.

## Referencie

## Iné projekty
.

## Externé odkazy
* 
* www.mindat.org - opál na mineralogickej databáze

Kategória:Amorfné minerály
Kategória:Oxidy a hydroxidy
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Drahokamy
Ortoklas

**Ortoklas** alebo **živec draselný** je minerál kryštalizujúci v monoklinickej sústave, chemicky hlinitokremičitan draselný - KAlSi3O8. Patrí do skupiny živcov.

## Charakteristika
Tento dôležitý horninotvorný minerál vytvára prizmatické alebo tabuľkovité kryštály, ktoré bývajú často zdvojčatené. Vyskytuje sa aj v celistvej, lištovitej alebo zrnitej podobe. Môže byť biely, červenkastý, bezfarebný, žltý, sivý alebo zelený, vryp má biely. Je to priesvitný až nepriehľadný minerál so skleným až perleťovým leskom.

## Vznik
Vzniká v mnohých vyvretých horninách, napríklad v žulách, pegmatitoch, ryolitoch, trachytoch, syenitoch. Okrem toho býva prítomný aj v premenených horninách a úlomky sú bežnou súčasťou mnohých usadených hornín.

## Poznávanie
Ortoklas je nerozpustný v kyselinách a je takmer netaviteľný.

## Výskyty na Slovensku
Bežný minerál granitov, granodioritov a mnohých ďalších vyvrelých, premenených a zriedkavo aj usadených hornín.

## Iné projekty
.

## Externé odkazy
* 
* www.mindat.org - ortoklas na mineralogickej databáze

Kategória:Monoklinické minerály
Kategória:Tektosilikáty
Kategória:Bodová grupa 2/m
Kategória:Minerály draslíka
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Živce
Kategória:Nerudy
Pyrotit

**Pyrotit** je minerál kryštalizujúci v monoklinickej sústave, chemicky sulfid železnatý s vakanciami - Fe(1-x)S (kde x=0-0,17).

## Charakteristika
Tento minerál zriedka vytvára tabuľkovité alebo ploché kryštály. Vyskytuje sa aj v celistvej alebo zrnitej podobe. Jeho farba sa mení od bronzovožltej po medenočervenú, na vzduchu sa však stáva matným a nadobúda hnedé dúhové sfarbenie, vryp má tmavosivý až čierny. Je to nepriehľadný minerál s kovovým leskom.

## Vznik
Vzniká v magmatických ložiskách často s pyritom, častý je aj na hydrotermálnych rudných žilách.

## Poznávanie
Pyrotit je magnetický.

## Výskyty na Slovensku
Pezinok (Malé Karpaty), Dúbrava (Nízke Tatry, okres Liptovský Mikuláš), Smolník (Slovenské rudohorie).

## Iné projekty

## Externé odkazy
* 
* Pyrotit na www.mindat.org

Kategória:Monoklinické minerály
Kategória:Sulfidy a sulfosoli
Kategória:Bodová grupa 2/m
Kategória:Minerály železa
Kategória:Minerály síry
Kategória:Rudy
Kategória:Magnetické minerály
Palygorskit

**Palygorskit** je minerál kryštalizujúci v monoklinickej sústave, chemicky hydratovaný kremičitan hlinito-horečnatý - (Mg,Al)2Si4O10(OH)·4H2O.

## Charakteristika
Palygorskit sa vyskytuje vo forme doskovitých, lupenitých a kožovitých výplní v puklinách hornín. Býva sivý, biely, žltkastý až hnedastý. Vryp má biely. Je to nepriehľadný minerál s matným leskom.

## Vznik
Vzniká ako produkt zvetrávania serpentinitov.

## Poznávanie
Býva pórovitý, je veľmi ľahký a plátky palygorskitu väčšinou plávajú na vode. Pripomína kúsky zvetraného dreva.

## Výskyty na Slovensku
Na Slovensku sú známe výskyty Jelšava, Lubeník, Ratkovská Suchá a Rovné.

## Iné projekty

## Externé odkazy
* 
* Palygorskit na www.mindat.org

Kategória:Monoklinické minerály
Kategória:Fylosilikáty
Kategória:Bodová grupa 2/m
Kategória:Minerály horčíka
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Polybázit

**Polybázit** je minerál kryštalizujúci v monoklinickej sústave, chemicky komplexný sulfid striebra, medi a antimónu - (Ag,Cu)16Sb2S11.

## Charakteristika
Polybázit vytvára tabuľkovité pseudohexagonálne kryštály, na povrchových plochách často s ryhovaním. Môže mať aj celistvý habitus. Má železnočiernu farbu a čierny vryp. Je nepriehľadný a na čerstvom povrchu má kovový lesk.

## Vznik
Vzniká na hydrotermálnych žilách spolu s ďalšími sulfidmi a ďalšimi minerálmi striebra.

## Poznávanie
Polybázit sa pri zahrievaní v plameni taví už pri nízkej teplote.

## Výskyty na Slovensku
Banská Štiavnica, Hodruša-Hámre, Kremnica, Nová Baňa, Rudno nad Hronom (Chlum ložisko, Vyhne.

## Iné projekty

## Externé odkazy
* 
* Polybázit na www.mindat.org

Kategória:Monoklinické minerály
Kategória:Sulfidy a sulfosoli
Kategória:Bodová grupa 2/m
Kategória:Minerály striebra
Kategória:Minerály medi
Kategória:Minerály antimónu
Kategória:Minerály síry
Kategória:Strieborné rudy
Kategória:Medené rudy
Posnjakit

**Posnjakit** je minerál kryštalizujúci v monoklinickej sústave, chemicky hydratovaný zásaditý síran meďatý - Cu4(SO4)(OH)6·H2O.

## Charakteristika
Posnjakit vytvára kryštáliky alebo práškovité povlaky zelenomodrej až tyrkysovej farby. Je to zriedkavý priehľadný až nepriehľadný minerál so skleným leskom. Práškovité povlaky sú matné.

## Vznik
Vzniká na ložiskách sírnikov medi ako druhotný minerál. Je veľmi zriedkavý. Objavený bol len v roku 1967.

## Poznávanie
Je podobný langitu, spolu s ktorým sa vyskytuje na ložisku v Španej doline a na Pieskoch v Starohorských vrchoch.

## Výskyty na Slovensku
Dobšiná] (Jóremeny), Gelnica, Henclová (Suchý vrch, tvorí povlaky a tiež kryštáliky a zhluky tabuľkovitého habitu veľké až 1 mm. Má typicky svetlomodrú farbu so zelenkavým odtieňom), Novoveská Huta (pri Spišskej Novej Vsi), Špania Dolina.

## Iné projekty

## Externé odkazy
* 
* Posnjakit na www.mindat.org

Kategória:Monoklinické minerály
Kategória:Sulfáty, chromáty, molybdáty a wolframáty
Kategória:Bodová grupa 2/m
Kategória:Minerály medi
Kategória:Minerály síry
Kategória:Minerály kyslíka
Kategória:Minerály vodíka
Kategória:Eponymické termíny v geovedách
Proustit

**Proustit** je minerál kryštalizujúci v trigonálnej sústave, chemicky tioarzenitan strieborný - Ag3AsS3.

## Charakteristika
Vytvára prizmatické, romboedrické a skalenoedrické kryštály. Môže mať aj celistvý alebo kompaktný habitus. Má sýtu šarlátovočervenú farbu aj vryp. Na svetle černie. Je to priesvitný až priehľadný minerál, lesk prechádza z diamantového po polokovový.

## Vznik
Vzniká na hydrotermálnych žilách spolu s ďalšími sírnikmi a inými minerálmi striebra.

## Poznávanie
Ľahko sa taví a je rozpustný v kyseline dusičnej.

## Výskyty na Slovensku
Banská Štiavnica, Hodruša-Hámre, Nová Baňa.

## Iné projekty
.

## Externé odkazy
* 
* www.mindat.org - proustit na mineralogickej databáze 

Kategória:Trigonálne minerály
Kategória:Sulfidy a sulfosoli
Kategória:Bodová grupa -32/m
Kategória:Minerály striebra
Kategória:Minerály arzénu
Kategória:Minerály síry
Kategória:Strieborné rudy
Kategória:Eponymické termíny v geovedách
Pseudomalachit

**Pseudomalachit** je minerál kryštalizujúci v monoklinickej sústave, chemicky zásaditý fosforečnan meďnatý – Cu5(PO4)2(OH)4.

## Charakteristika
Vytvára najčastejšie krátkostĺpcovité, vláknité narastené kryštály, lúčovito vláknité, obličkovité a hroznovité agregáty. Je to tmavozelený priesvitný až priehľadný minerál s mastnoskleným leskom. Vryp má modrastozelený. 

## Vznik
Pseudomalachit vzniká v oxidačnej zóne ložísk medených rúd, v trhlinách vápencov, dolomitov, pieskovcov.

## Poznávanie
Je rozpustný v kyseline chlorovodíkovej, ale na rozdiel od malachitu pri rozpúšťaní nešumí.

## Výskyty na Slovensku
Betliar (pri: Rožňava, Rožňava okres), Ľubietová (pri: Banská Bystrica, Banská Bystrica okres), Poniky (Farbište – ložisko, pri: Banská Bystrica, Banská Bystrica okres).

## Iné projekty

## Externé odkazy
* 
* Pseudomalachit na www.mindat.org

Kategória:Monoklinické minerály
Kategória:Fosfáty, arzenáty a vanadáty
Kategória:Bodová grupa 2/m
Kategória:Minerály medi
Kategória:Minerály fosforu
Kategória:Minerály kyslíka
Kategória:Minerály vodíka
Psilomelán

**Psilomelán** je spoločný názov pre oxidy mangánu ako hollandit, príp. romanèchit, najpravdepodobnejší vzorec je (Ba,H2O)2Mn5O10. Ako minerálny druh bol zamietnutý Komisiou pre nové mineály a minerálne názvy pri IMA v roku 1982.

## Charakteristika
Vytvára najčastejšie hroznovité, kvapľovité alebo obličkovité útvary, často je kusový, vláknitý, prípadne vytvára povlaky a výplne trhlín. Je to takmer čierny, až hnedočierny minerál, má čierny vryp. Je to nepriehľadný minerál s polokovovým až matným leskom.

## Vznik
Psilomelán vzniká v oxidačnej zóne mangánových ložísk, býva prítomný aj v sedimentoch a hydrotermálnych žilách.

## Poznávanie
Je rozpustný v kyseline chlorovodíkovej a pri rozpúšťaní uvoľňuje chlór.

## Výskyty na Slovensku
Borinka, Hôrka, Hričovské Podhradie, Krásnohorské Podhradie, Michalová, Mikušovce, Smolník.

## Iné projekty

## Externé odkazy
* 
* Psilomelán na www.mindat.org

Kategória:Minerálne odrody
Kategória:Mangánové rudy
Pumpellyit

[thumb|right|250px|Pumpellyit zo [Sološnica|Sološnice.]]
**Pumpellyit** je skupina minerálov metamorfného pôvodu, obsahujúcich vo svojej štruktúre jednoduché silikátové reťazce [Si2O7]6- so všeobecným vzorcom Ca2(Fe2+,Fe3+,Al,Mg,Mn)(Fe3+,Mn3+,Al)2(SiO4)(Si2O7)(OH)2·H2O.

Pumpellyit bol prvýkrát opísaný v roku 1925 a pomenovaný je podľa amerického geológa Raphaela Pumpellyho. Patria sem minerály:
* Pumpellyit-(Al) - Ca2(Al,Fe2+,Mg)Al2(SiO4)(Si2O7)(OH)2·H2O
* Pumpellyit-(Fe2+) - Ca2Fe2+Al2(SiO4)(Si2O7)(OH)2·H2O
* Pumpellyit-(Fe3+) - Ca2(Fe3+,Mg,Fe2+)(Al,Fe3+)2(SiO4)(Si2O7)(OH)2·H2O
* Pumpellyit-(Mg) - Ca2MgAl2(SiO4)(Si2O7)(OH)2·H2O
* Pumpellyit-(Mn2+) - Ca2(Mn2+,Mg)(Al,Mn3+,Fe)2(SiO4)(Si2O7)(OH)2·H2O

## Externé odkazy
*, na stránke minerály sk je omylom opísaný iný nerast

Kategória:Minerálne skupiny
Pyrargyrit

**Pyrargyrit** je minerál kryštalizujúci v trigonálnej sústave, chemicky tioantimonitan strieborný - Ag3SbS3.

## Charakteristika
Tento minerál vytvára prizmatické alebo skalenoédrické kryštály, niekedy zdvojčatené. Býva však aj celistvý alebo vtrúsený. Pyrargyrit má typickú tmavočervenú až čiernu farbu a tmavočervený vryp. Je to priesvitný minerál s diamantovým až polokovovým leskom.

## Vznik
Vzniká na hydrotermálnych žilách, kde sa vyskytuje spolu s inými komplexnými sírnymi soľami, so striebrom a s ďalšími minerálmi, napr. s pyritom, galenitom, kremeňom, dolomitom a kalcitom.

## Poznávanie
Pyrargyrit sa rozpúsťa v kyseline dusičnej a ľahko sa taví.

## Výskyt
Výskyty pyrargyritu sú už veľmi vzácne. Často býva vtrúsený do rúd striebra.

## Lokality
### Na Slovensku
Na Slovensku je známy z Banskej Štiavnice a Hodruše-Hámrov pri Banskej Štiavnici.

### Vo svete
Najznámejšie mineralogické výskyty sú známe z nemeckého pohoria Harz, Vestfálska a Saska. Vyskytuje sa tiež v Guanajuato v Mexiku, v pohorí Altaj.

## Iné projekty

## Externé odkazy
* 
* Pyrargyrit na www.mindat.org

Kategória:Trigonálne minerály
Kategória:Sulfidy a sulfosoli
Kategória:Bodová grupa 3m
Kategória:Minerály striebra
Kategória:Minerály antimónu
Kategória:Minerály síry
Kategória:Strieborné rudy
Pyrofylit

**Pyrofylit** je minerál kryštalizujúci v triklinickej, alebo monoklinickej sústave, chemicky zásaditý kremičitan hlinitý - Al2Si4O10(OH)2.

## Charakteristika
Pyrofylit vytvára tabuľkovité kryštály, často deformované. Prevažne sa však vyskytuje v podobe lístkovitých, vláknitých, lúčovitých alebo šupinkovitých agregátov. Býva aj celistvý. Farbu má hnedú, sivú, modrastú, zelenkastú, žltkastú, hnedú. Je to priehľadný až priesvitný minerál, ktorý má na čerstvom lome perleťový lesk: tento lesk môže zmatnieť.

## Vznik
Tvorí sa v kryštalických bridliciach spolu s mastencom, andaluzitom, sillimanitom. Nachádza sa aj na hydrotermálnych žilách.

## Poznávanie
Pyrofylit je na dotyk mastný, podobne ako mastenec. Pri zohrievaní vytvára vločky a je nerozpustný vo väčšine kvapalín.

## Výskyty na Slovensku
*Banská Štiavnica (ložisko Šobov) 
*Kalinka (okres Detva) 
*Klokoč (okres Detva) 
*Kremnica 
*Špania Dolina (okres Banská Bystrica).

## Iné projekty

## Externé odkazy
* 
* www.mindat.org - pyrofylit na mineralogickej databáze

Kategória:Triklinické minerály
Kategória:Monoklinické minerály
Kategória:Fylosilikáty
Kategória:Bodová grupa 1
Kategória:Bodová grupa -1
Kategória:Bodová grupa 2/m
Kategória:Minerály hliníka
Kategória:Minerály kremíka
Kategória:Minerály kyslíka
Kategória:Minerály vodíka
Strontianit

**Strontianit** je minerál kryštalizujúci v rombickej sústave, chemicky uhličitan strontnatý - SrCO3.

## Charakteristika
Tento minerál vytvára prizmatické a často aj ihlicovité kryštály. Vyskytuje sa tiež v celistvej, zrnitej alebo vláknitej podobe. Môže byť biely, žltkastý, hnedastý, zelenkavý alebo červenkastý. Vryp má biely. Je priehľadný až priesvitný, lesk má sklený až mastný.

## Vznik
Vyskytuje sa na hydrotermálnych žilách bohatých na sulfidy, u nás je veľmi zriedkavý.

## Poznávanie
Rozpúšťa sa so šumením v zriedenej kyseline chlorovodíkovej, prášok farbí plameň do karmínova.

## Výskyty na Slovensku
* Rudňany (Slovenské rudohorie)
* Dúbrava (pri Liptovskom Mikuláši)
* Párnica (pri Dolnom Kubíne).

## Iné projekty

## Externé odkazy
* 
* Strontinait na www.mindat.org

Kategória:Rombické minerály
Kategória:Nitráty, karbonáty a boráty
Kategória:Bodová grupa mmm
Kategória:Minerály stroncia
Kategória:Minerály uhlíka
Kategória:Minerály kyslíka
Realgár

**Realgár** (z arab.  *rahdž al-gár* – *jaskynný prach*) je minerál kryštalizujúci v monoklinickej sústave, chemicky tetrasulfid tetraarzénu – As4S4.

## Charakteristika
[thumb|left|180px|Štruktúra [Základná bunka|základnej bunky realgáru.]]
Realgár vytvára krátke prizmatické kryštály s ryhovanými plochami. Tento minerál sa vyskytuje aj v podobe celistvých, kompaktných alebo zrnitých agregátov. Má žiarivočervenú alebo oranžovočervenú farbu, oranžovočervený až oranžovožltý vryp. Je to priehľadný až priesvitný minerál s matným až mastným leskom.

## Vznik
Vzniká na hydrotermálnych ložiskách, vyskytuje sa spolu s auripigmentom, na Slovensku sa najväčšie nálezisko nachádzalo pri obci Tajov v Kremnických vrchoch.

## Poznávanie
Pri zahrievaní sa prejavuje silným cesnakovým zápachom.

## Použitie
Realgár sa používal ako červený pigment v maliarstve. Najlepší maliarsky realgár pochádzal z čínskej provincie Hunan, známy je však už zo 14. storočia pred Kr., kedy sa používal v starom Egypte na výzdobu hrobiek.

## Výskyty na Slovensku
Cigeľka (pri: Bardejov, Bardejov okres), Červenica (Dubník ložisko, pri: Prešov, Prešov okres), Handlová (pri: Prievidza, Prievidza okres), Králiky (pri: Banská Bystrica, Banská Bystrica okres), Lovčica-Trubín (pri: Žiar nad Hronom, Žiar nad Hronom okres), Nováky (pri: Prievidza, Prievidza okres), Stebník (pri: Bardejov, Bardejov okres), Šumiac (pri: Brezne), Tajov (pri: Banská Bystrica, Banská Bystrica okres)

## Iné projekty

## Externé odkazy
* 
* Realgár na www.mindat.org

Kategória:Monoklinické minerály
Kategória:Sulfidy a sulfosoli
Kategória:Bodová grupa 2/m
Kategória:Minerály arzénu
Kategória:Minerály síry
Kategória:Rudy
Kategória:Žlté pigmenty
Rodochrozit

**Rodochrozit** je minerál kryštalizujúci v trigonálnej sústave, chemicky uhličitan mangánatý – MnCO3.

## Charakteristika
Tento minerál vytvára zriedkavo klencové, skalenoédrické, prizmatické alebo tabuľkovité kryštály. Väčšinou sa však vyskytuje v celistvej, zrnitej alebo hroznovitej forme a vytvára aj konkrécie. Má typickú ružovú až červenkastú farbu. Vryp je biely. Patrí k priehľadným až priesvitným minerálom so skleným až perleťovým leskom. 

## Vznik
Vzniká na hydrotermálnych žilách a v premenených či sedimentárnych mangánových ložiskách.

## Poznávanie
Rodochrozit sa so šumením rozpúšťa v teplej kyseline chlorovodíkovej.

## Výskyty na Slovensku
Banská Štiavnica, Boliarov, Hodruša-Hámre, Hôrka, Krásnohorské Podhradie, Kremnica, Michalová, Poniky (Drienok ložisko), Prakovce, Rákoš, Rožňava, Smolník.

## Iné projekty

## Externé odkazy
* 
* Rodochrozit na www.mindat.org

Kategória:Trigonálne minerály
Kategória:Nitráty, karbonáty a boráty
Kategória:Bodová grupa -32/m
Kategória:Minerály mangánu
Kategória:Minerály uhlíka
Kategória:Minerály kyslíka
Kategória:Polodrahokamy
Rodonit

**Rodonit** je minerál kryštalizujúci v triklinickej sústave, chemicky kremičitan mangánatý s prímesami Fe, Ca a Mg - (Mn+2,Fe+2,Mg,Ca)SiO3.

## Charakteristika
Rodonit vytvára tabuľkovité kryštály, často so zaoblenými hranami. Vyskytuje sa aj v celistvej alebo zrnitej podobe. Býva ružový až ružovočervený, ale aj hnedasto červený, vryp má biely. V rodonite sa často nachádzajú čierne žilky mangánových minerálov, ktoré vznikli pri hydrotermálnych premenách. Je to priehľadný až priesvitný minerál. Na kryštálových plochách má sklený lesk, ktorý prechádza na štiepnom povrchu do lesku perleťového.

## Vznik
Vzniká v premenených horninách s obsahom mangánu a v metasomaticky premenených sedimentoch. Ide najmä o skarny a mramory.

## Poznávanie
Rodonit sa pomerne ľahko taví, pričom vzniká sklovitá hmota, niekedy aj sfarbená.

## Výskyty na Slovensku
Banská Štiavnica, Heľpa, Rožňava, Smolník, Žakarovce.

## Iné projekty

## Externé odkazy
* 
* Rodonit na www.mindat.org

Kategória:Triklinické minerály
Kategória:Inosilikáty
Kategória:Bodová grupa -1
Kategória:Minerály mangánu
Kategória:Minerály železa
Kategória:Minerály horčíka
Kategória:Minerály vápnika
Kategória:Minerály kremíka
Kategória:Minerály kyslíka
Kategória:Polodrahokamy
Cinabarit

**Cinabarit** je minerál kryštalizujúci v trigonálnej sústave, chemicky sulfid ortuťnatý - HgS. Starší názov je **rumelka**.

## Charakteristika
Cinabarit vytvára tabuľkovité, romboédrické alebo stĺpcovité kryštály, ktoré sú veľmi často zdvojčatené. Niekedy má celistvý, kôrovitý alebo zrnitý habitus. Tento minerál je charakteristický svojou hnedočervenou alebo šarlátovou farbou. Je priehľadný až nepriesvitný a vyznačuje sa diamantovým alebo polokovovým alebo matným leskom.

## Vznik
Vzniká v okolí sopečných sopúchov a termálnych prameňov. Sprievodnými minerálmi bývajú pyrit, kalcit, markazit, niekedy opály a auripigment. Vyskytuje sa aj na hydrotermálnych žilách a v usadených horninách súvisiacich s nedávnou sopečnou aktivitou.

## Poznávanie
Na rozdiel od podobného realgáru, rumelka na vzduchu ani po dlhom čase farbu nemení.

## Výskyty na Slovensku
* Rudňany
* Ortúty-Malachov pri Banskej Bystrici.

## Pozri aj
* Zoznam minerálov

## Iné projekty
.

## Externé odkazy
* 
* www.mindat.org - cinabarit na mineralogickej databáze 

Kategória:Trigonálne minerály
Kategória:Sulfidy a sulfosoli
Kategória:Bodová grupa 32
Kategória:Minerály ortuti
Kategória:Minerály síry
Kategória:Rudy
Kategória:Červené pigmenty
Sadrovec

**Sadrovec** alebo **gypsum** je minerál kryštalizujúci v monoklinickej sústave (jednoklonnej), chemicky dihydrát síranu vápenatého - CaSO4·2H2O.

## Charakteristika
Sadrovec vytvára tabuľkovité kryštály, často zdvojčatené. Tento minerál sa však vyskytuje aj v zrnitej alebo vláknitej podobe. Sadrovec býva bezfarebný, biely, sivý, zelenkavý, žltkastý až hnedý. Je to priehľadný až nepriehľadný minerál, má sklený lesk, celistvé formy sú matné, vláknitá forma má lesk hodvábny. Vryp sadrovca je biely.

## Vznik
Tvorí sa ako evaporit v okolí termálnych prameňov a vzniká aj v usadených horninách. Niekedy nachádzame kryštály sadrovca aj spolu s inými minerálmi na rudných žilách, aj tu však má sekundárny pôvod.

## Poznávanie
Sadrovec je veľmi mäkký, rozpúšťa sa v kyselinách, veľmi mierne sa rozpúšťa dokonca vo vode.

## Výskyty na Slovensku
Novoveská Huta (Slovenské rudohorie), Vlkanová (pri Banskej Bystrici), Banská Štiavnica (sekundáry), a mnohé menšie výskyty.

## Iné projekty

## Externé odkazy
* 
* www.mindat.org - sadrovec na mineralogickej databáze

Kategória:Monoklinické minerály
Kategória:Sulfáty, chromáty, molybdáty a wolframáty
Kategória:Bodová grupa 2/m
Kategória:Minerály vápnika
Kategória:Minerály síry
Kategória:Minerály kyslíka
Kategória:Minerály vodíka
Kategória:Nerudy
Sépiolit

**Sépiolit** alebo **morská pena** je minerál kryštalizujúci v rombickej sústave, chemicky zásaditý kremičitan horečnatý – Mg4Si6O15(OH)2·6H2O.

## Charakteristika
Tento minerál vytvára práškovité a zemité masy, býva kusový alebo celistvý. Farba sépiolitu býva biela, sivobiela, sivá, modrozelená, niekedy až červená. Lesk je matný, je nepriehľadný.

## Vznik
Vyskytuje sa ako produkt druhotnej premeny hadcov (serpentinitov).

## Poznávanie
Pomýliť si ho možno napr. s niektorými druhmi nespevneného vápenca. Sépiolit sa však nerozpúšťa v kyseline chlorovodíkovej.

## Výskyty na Slovensku
* Východná

## Iné projekty

## Externé odkazy
* 
* Sépiolit na www.mindat.org

Kategória:Rombické minerály
Kategória:Fylosilikáty
Kategória:Bodová grupa mmm
Kategória:Minerály horčíka
Kategória:Minerály kremíka
Kategória:Minerály kyslíka
Kategória:Minerály vodíka
562
Sericit

[thumb|right|300px|Sericit z [Magurka|Magurky v Nízkych Tatrách.]]
**Sericit** je jemne zrnitá svetlá sľuda, odroda muskovitu, alebo paragonitu. Vytvára tabuľkovité kryštály, zhluky a agregáty najčastejšie v rôznych premenených horninách. Vryp sericitu je biely a je dokonale štiepateľný.

## Výskyty
Často je súčasťou fylitov, nachádza sa aj v pegmatitoch a zriedkavo na rudných žilách. Na Slovensku sa vyskytuje v Slovenskom rudohorí, a v Nízkych Tatrách (Magurka).

## Externé odkazy
* 
* Sericit na www.mindat.org

Kategória:Minerálne odrody
Sfalerit

**Sfalerit** je minerál kryštalizujúci v kubickej sústave, chemicky sulfid zinočnatý s prímesou Fe - (Zn,Fe2+)S.

## Charakteristika
Sfalerit tvorí tetraedrické aj dodekaedrické kryštály niekedy so zaoblenými plochami. Tento minerál často tvorí žilky, vtrúseniny alebo zrnité a celistvé agregáty. Jeho farba sa pohybuje od čiernej, hnedej, žltej až červenej, po zelenú, sivú a bielu. Môže byť aj bezfarebný. Biela alebo bezfarebná, priehľadná varieta sfaleritu sa nazýva kleiofán. Vryp máva tmavohnedý až bezfarebný. Býva priehľadný až nepriehľadný, má mastný až diamantový lesk.

## Vznik
Vzniká na hydrotermálnych rudných žilách najmä spolu s galenitom, chalkopyritom a pyritom.

## Poznávanie
Sfalerit vylučuje pri pôsobení zriedenej kyseliny chlorovodíkovej nepríjemný zápach pripomínajúci sírovodík. V čistej forme je netaviteľný, no so stúpajúcim obsahom železa sa taví čoraz ľahšie.

## Výskyty na Slovensku
Banská Štiavnica, Hodruša-Hámre, Pezinok, Jasenie, Rožňava, Švedlár, Vaľkovňa, ložisko Lívius-Samuel

## Iné projekty

## Externé odkazy
* Sfalerit na www.mindat.org

Kategória:Kubické minerály
Kategória:Sulfidy a sulfosoli
Kategória:Bodová grupa -43m
Kategória:Minerály zinku
Kategória:Minerály síry
Kategória:Zinkové rudy
Habitus

**Habitus** môže byť:

* všeobecne: celkový výzor alebo charakter
* v biológii: súbor vonkajších znakov (celkový zjav, postoj a celkový výzor) organizmov, vrátane človeka,
**v botanike špeciálne: súbor takých vonkajších znakov rastlín, ktorý je podmienený prispôsobovaním sa prostrediu a dedičnými vlohami, pozri habitus (biológia)
* v kryštalografii: celkový výzor kryštálu, pozri habitus kryštálu
* v geológii: rozmiestnenie stavebných prvkov v celkovej tvarovej vnútornej stavbe, pozri habitus (geológia)
* v psychológii: naučený akt správania, návyk alebo zautomatizovaný vzorec správania, pozri habitus (psychológia)
Síra (nerast)

náhľad|Síra
**Síra** je minerál kryštalizujúci v rombickej sústave, chemicky je tvorená molekulami síry S8.

## Charakteristika
Síra je krehký nekov. Vytvára tabuľkovité a dipyramidálne kryštály. Vyskytuje sa však aj v celistvej a práškovitej podobe alebo tvorí povlaky a náteky. Má jasnú citrónovožltú až žltkastohnedú farbu a biely vryp. Síra patrí k priehľadným až priesvitným minerálom so skleným až mastným leskom.

## Vznik
Vytvára sa okolo sopečných kráterov a termálnych prameňov.

## Poznávanie
Síra sa taví pri nízkej teplote a vylučuje oxid siričitý.

## Výskyty na Slovensku
* Klokoč
* Polom
* Kalinka

## Externé odkazy
* 
* Síra na www.mindat.org

## Iné projekty
.

Kategória:Rombické minerály
Kategória:Prvky
Kategória:Bodová grupa mmm
Kategória:Minerály síry
Kategória:Nerudy
Skolecit

**Skolecit** je minerál kryštalizujúci v monoklinickej sústave, chemicky hydratovaný hlinitokremičitan vápenatý - Ca[Al2Si3O10]·3H2O.

## Charakteristika
Tento zeolitový minerál vytvára tenké, pozdĺžne ryhované prizmatické kryštály. Vyskytuje sa aj v podobe vláknitých, lúčovite usporiadaných agregátov. Je priehľadný až priesvitný. Má sklený alebo hodvábny lesk.

## Vznik
Vzniká v dutinách bazaltov.

## Poznávanie
Skolecit sa pri zahrievaní ohýba do červovitých útvarov a taví sa.

## Výskyty na Slovensku
* Šiatorská Bukovinka

## Iné projekty

## Externé odkazy
* 
* Skolecit na www.mindat.org
Kategória:Monoklinické minerály
Kategória:Tektosilikáty
Kategória:Bodová grupa m
Kategória:Minerály vápnika
Kategória:Minerály kremíka
Kategória:Minerály kyslíka
Kategória:Minerály vodíka
Kategória:Zeolity
Skupina turmalínu

náhľad|vpravo|Elbait z brazílskej provincie Minas Gerais
**Turmalíny** sú skupina trigonálnych minerálov všeobecného vzorca AD3G6(BO3)3T6O18Y3Z, kde:
* A = Ca2+, Na+, K+, alebo vakancia (□)
* D = Al3+, Fe2+, Fe3+, Li+, Mg2+, Mn2+
* G = Al3+, Cr3+, Fe3+, V3+
* T = Si4+, niekedy s prímesami Al3+ a B3+
* Y = O2−, a/alebo OH−
* Z = F−, O2− a/alebo OH−

## Charakteristika
Minerály tohto radu vytvárajú hranolovité kryštály, často pozdĺžne ryhované, ktoré môžu mať na priereze zaoblený trojuholníkový tvar. Vyskytujú sa však aj v podobe celistvých a kompaktných agregátov. Turmalínový rad tvoria nasledovné minerály: 
* Buergerit - NaFe3+3Al6(BO3)3Si6O18(O,F)4
* Dravit - NaMg3Al6(BO3)3Si6O18(OH)4
* Elbait - Na(Li,Al)3Al6(BO3)3Si6O18(OH)4
* Feruvit - Ca(Fe2+,Mg)3Al6(BO3)3Si6O18(OH)4
* Foitit - □Fe2+2(Al,Fe3+)Al6(BO3)3Si6O18(OH)4
* Chrómdravit - NaMg3(Cr3+,Fe3+)6(BO3)3Si6O18(OH)4
* Liddicoatit - Ca(Li,Al)3Al6(BO3)3Si6O18(O,OH,F)4
* Magneziofoitit - □(Mg2Al)Al6(BO3)3Si6O18(OH)4
* Olenit - NaAl3Al6(BO3)3Si6O18(O,OH)4
* Povondrait - NaFe3+3Fe3+6(BO3)3Si6O18(O,OH)4
* Rossmanit - □(LiAl2)Al6(BO3)3Si6O18(OH)4
* Skoryl - NaFe2+3Al6(BO3)3Si6O18(OH)4
* Uvit - (Ca,Na)(Mg,Fe2+)3Al5Mg(BO3)3Si6O18(OH,F)4
* Vanádiumdravit - NaMg2V5Al(BO3)3Si6O18O(OH)

## Vznik
Tvoria sa v granitoch, pegmatitoch a niektorých premenených horninách. Vyskytujú sa tu spolu s mnohými ďalšími minerálmi, napr. s berylom, zirkónom, kremeňom a živcom.

## Iné projekty
.

## Externé odkazy
* www.mindat.org - Skupina tumalínu na mineralogickej databáze 
* www.mineralienatlas.de - turmalíny na atlase minerálov 

Turmalíny
Smithsonit

**Smithsonit** je minerál kryštalizujúci v trigonálnej sústave, chemicky uhličitan zinočnatý - ZnCO3.

## Charakteristika
Smithsonit vytvára klencové kryštály, ktoré majú často zakrivené plochy; niekedy vznikajú aj skalenoédrické kryštály. Tento minerál však môže mať aj celistvý, hroznovitý, obličkovitý, zrnitý a nátekovitý habitus. Býva biely, sivý, žltý, zelený, modrý, ružový, purpurový a hnedý; vryp má biely. Je to priehľadný minerál so skleným až perleťovým leskom. 

## Vznik
Vzniká v oxidačných zónach medeno-zinkových ložísk. Vyskytuje sa tu spolu s malachitom, azuritom, pyromorfitom, ceruzitom a hemimorfitom.

## Poznávanie
Smithsonit sa rozpúšťa v kyseline chlorovodíkovej.

## Výskyty na Slovensku
Ardovo, Hnúšťa - Likier, Ochtiná (Dúbrava pri: Rožňava, Vaľkovňa (Lívius-Samuel), Veľké Pole (ložisko Ján Nepomucký), Banská Štiavnica.

## Iné projekty

## Externé odkazy
* 
* Smithsonit na www.mindat.org

Kategória:Trigonálne minerály
Kategória:Nitráty, karbonáty a boráty
Kategória:Bodová grupa -32/m
Kategória:Minerály zinku
Kategória:Minerály uhlíka
Kategória:Minerály kyslíka
Kategória:Zinkové rudy
Kategória:Eponymické termíny v geovedách
Stephanit

**Stephanit** je minerál kryštalizujúci v rombickej sústave, chemicky tioantimonitan strieborný - Ag5SbS4.

## Charakteristika
Stephanit vytvára krátke prizmatické alebo tabuľkovité kryštály, niekedy zdvojčatené. Tento minerál však môže mať aj celistvý habitus. Typický stefanit má železnočiernu farbu a čierny vryp. Je to nepriehľadný minerál s kovovým leskom.

## Vznik
Tvorí sa na rudných žilách spolu so striebrom, sírnikmi a s ďalšími sírnymi soľami, napr. s akantitom, polybázitom a proustitom.

## Poznávanie
Stephanit sa rozpúšťa v kyseline dusičnej, pričom vzniká oxid arzenitý a oxid siričitý. Tento minerál sa veľmi ľahko taví.

## Výskyty na Slovensku
* Banská Štiavnica -- v minulosti jeden z hlavných minerálov strieborného zrudnenia
* Hodruša-Hámre - Ag zrudnenie, v menšom množstve ako v Banskej Štiavnici. V súčasnosti už sú strieborné rudy vyčerpané.

## Iné projekty

## Externé odkazy
* 
* Stephanit na www.mindat.org

Kategória:Trigonálne minerály
Kategória:Sulfidy a sulfosoli
Kategória:Bodová grupa mm2
Kategória:Minerály striebra
Kategória:Minerály antimónu
Kategória:Minerály síry
Kategória:Strieborné rudy
Kategória:Eponymické termíny v geovedách
Ortuť

**Ortuť** (lat. *Hydrargyrum*; tvar na -ný/-natý znie *ortutný/ortutnatý*, nie *ortuťný/ortuťnatý* ) je chemický prvok v Periodickej tabuľke prvkov, ktorý má značku **Hg** a protónové číslo 80. Je to jediný kov, a okrem brómu jediný prvok, ktorý je za normálnych atmosférických podmienok v kvapalnom stave. Kvôli veľkému povrchovému napätiu nevsiakne do podkladu, ale vytvára mierne sploštené kvapky. Tak ako iné kovy, je elektricky vodivý. Má katalytické vlastnosti, a preto sa používa na výrobu rôznych chemických zlúčenín, ako napríklad acetaldehyd a pod. Ortuťové výpary sú veľmi toxické.

## Názov
Ortuť poznali už v staroveku, kde ju nazývali buď *živé striebro* (argentum vivum), "tekuté striebro" (Theofrastos z Eresu) alebo "strieborná voda" (Dioskorides), odkiaľ pochádza aj súčasný latinský názov *hydrargyrum* (gr. hydro = voda, argyros = striebro). Nemecký názov *Quecksilber* je odvodený od živého striebra. Alchymisti jej priraďovali zvláštny význam a nazvali ju podľa posla bohov Merkúra, z čoho sa zachoval dnešný anglický názov *mercury*. Slovenský názov je prebraný z praslovanského pomenovania *ortuť*.

## Alchýmia
Ortuť je totožná s tvorivými silami vyššieho vedomia. Bola dôležitým prvkom pri alchymistických pokusoch.

## Zdroje a využitie
Hlavnou rudou ortute je cinabarit. V menšom množstve sa vyskytuje aj ako čistý kov. Používa sa v plynových výbojkách a ortuťových teplomeroch (laboratórnych, lekárskych a podobne). Vďaka kombinácii vodivosti a kvapalného skupenstva je základom analytickej metódy polarografie.

## Obmedzenie
Smernica RoHS obmedzuje použitie ortuti a ďalších 5 látok (kadmium, olovo, šesťmocný chróm, polybrómované bifenyly (PBB) a polybrómované difenylétery (PBDE)) pri výrobe elektrických a elektronických zariadení, ktoré sa vo veľkých množstvách dostáva na skládky, a tým prispieť k ochrane ľudského zdravia a životného prostredia. Obmedzenie sa preto netýka priemyselných, telekomunikačných, zdravotníckych, vedeckých atď. zariadení s dlhou životnosťou, ktoré sa vyrábajú v malých množstvách a pri ktorých sa dá predpokladať, že neskončia na skládke.:

## Referencie

* Zikmund, Miroslav Ing. RNDr. CSc.: *[[Názvoslovie anorganických látok]]*. 1970, SPN Bratislava.
* Pavelka, V. RNDr., Schütz, A. RNDr.: *Anorganická chémia*. 1974, SPN Praha.
* Současná zdravotní rizika expozice rtuti a jejím sloučeninám
* Neurotoxicita oruti

## Iné projekty


Kategória:Prechodné prvky
Kategória:Kovy